شەفەق نیوز/ بڕیگ ئەندازیار رۆبۆتیگ دروسکردنە ک توانێد جۊر باڵندەیل  لەبان دارەو نیشێد. 
  
گۆڤار " Science Robotic" باس لەوە کردنە، فرەیگ لە باڵندەیل وەسەر دارەوە نیشێد و وە چنگیر خوەیان وە چڵە دداریلە گرن، مەوقەیگ توان دەس بکەن وە فڕین  باز دەن و وە قولەیلیان  تەکان خوەیان دەن وەرەو بان.
ئەندازیارەیل لە زانکۆی ستانفۆرد ئەمریكا وە سەرپەرشتی ویلیام رۆدریک ئەو هۊرە وەکارهاوردن ئەرا دروسکردن رۆبۆتیگ ک هەمان توانا بیاشتوود.
دیزاینەرەیلە ئۊیشن، "ئاسان نیە بتۊنین کۆپی باڵندەیل بکەێد ک بتۊەنێد لەبان داریگ بنیشێد". 
  
ئەو رۆبۆتە ک دروسکریایە  ناوی " SNAG" لەلی دانریایە، لە کوادرۆکۆپتەر چوود، پای میکانیکی وە بەش خوار لەشی بەسیایە، تۊەنێد باڵەوبگرێد و خوەی وە چشتەیلەو بگرێد، و تۊەنێد بنیشێدەو لەبان چشتەگان یەکەم دیزان قولەیل رۆبۆتەگە سەرکەفتگ نەۊیە، لەوەر ئەوە ئەندازیارەیل ناچاربۊن نزیک 20تاقیکردنەوە ئەنجام بیەن.
تۊەنێد "SNAG" وەرکاربارێد ئەرا تۊژینەوە لەباوەت ژیان سروشتی ، وە جوریگ تۊەنێد وەبان چڵە داریگ بنیشێد و لەمەوقەی باڵەوگردن وزە وەکار نارێد.
